'भारत' की कामयाबी पर सलमान खान बोले- फिल्म क्रिटिक्स की तारीफ से डर गया था...  
सलमान खान ने दिया अपना रिएक्शन
भारत को मिल रही है सफलता
पिता को बताया अपना सबसे बड़ा 'क्रिटिक'
सलमान खान (Salman Khan) की फिल्म 'भारत (Bharat)' ने बॉक्स ऑफिस पर लगभग 175 करोड़ रुपये की कमाई कर ली है और फैन्स का प्यार रुकने का नाम नहीं ले रहा है. सलमान खान (Salman Khan)  ने कहा कि वे उस समय बहुत डर गए थे जब फिल्म समीक्षकों ने उनकी तारीफ करनी शुरू कर दी क्योंकि अधिकतर समय उन्हें अपने काम के लिए तारीफ सिर्फ फैन्स से ही मिलती है जो फिल्म कलेक्शन के जरिये अपना योगदान देते हैं. मीडिया से बातचीत में सलमान खान (Salman Khan) ने कहा, 'मैं उस समय डर गया जब आलोचकों ने मेरी तारीफ करनी शुरू की क्योंकि अकसर उनकी सोच मुझ से या मेरे दर्शकों से मेल नहीं खाती है. मैं सोचने लगा कि आखिर ये मेरी फिल्म को अच्छे स्टार क्यों दे रहे हैं और मेरे काम के बारे में अच्छा क्यों लिख रहे हैं?'
Thank you so much for all the love and support you have shown towards 'Bharat' #BharatAudienceReactions @bharat_thefilm @aliabbaszafar @atulreellife #BhushanKumar @katrinakaif @tabutiful @apnabhidu @sonalikul @dishapatani @whosunilgrover @norafatehi @iaasifsheikhofficial @nikhilnamit @reellifeproduction @skfilmsofficial @tseries.official
A post shared by  Salman Khan (@beingsalmankhan) on Jun 13, 2019 at 3:03am PDT
सलमान खान (Salman Khan) ने कहा, 'हाल के समय में मैं जिस तरह की फिल्में कर रहा हूं, मैं इसलिए कर रहा हूं क्योंकि मुझे इनकी कहानियां पसंद हैं. और फिर जब मैं कोई फिल्म करता हूं तो उसके कुछ पैमाने होते हैं...मैं चाहता हूं लोग थिएटर तक आएं, अपने दुख-दर्द भूल जाएं और जब थिएटर से बाहर निकलें तो खुश-खुश जाएं या अच्छे इंसान बनें...कम से कम अच्छा इंसान बनने के विचार तो उन्हें आए.' इससे पहले सलमान खान को उनकी फिल्म 'बजरंगी भाईजान' और 'सुल्तान' के लिए भी जमकर तारीफ मिली थी.
सलमान खान (Salman Khan) से जब पूछा गया कि उनका सबसे बड़ा क्रिटिक कौन है तो सलमान खान बताया, 'मेरे फादर मेरे काम के सबसे बड़े क्रिटिक हैं. उन्होंने कहा, 'अब भूल जाओ, सो जाओ...पिक्चर बहुत बड़ी हिट है.' इतना ही. वे कभी मेरे सामने नहीं आएंगे और न ही मेरे काम की तारीफ करेंगे. मुझे उनसे कभी कोई शिकायत सुनने को नहीं मिली. बहुत ही कम मौके आते हैं जब मुझे सुनने को मिलता है 'अच्छा काम किया.' इससे ज्यादा कुछ नहीं. '